|  |  |  |
| --- | --- | --- |
|  | **Vår dato** | **Vår referanse** |
| 18.08.2020 | Klikk her for å skrive inn tekst. |
|  |  |  |
|  |  |

Til elever og foresatte

|  |  |
| --- | --- |
|  |  |

## Informasjon om fraværsreglement

Skolen får ved noen anledninger søknader fra elever eller foresatte om eleven kan få fri for å ha ferie utenfor skolens ferie og fridager i skoleruta. Det er ikke anledning fra skolens side å gi fri for å reise på ferie uten at fravær føres.

Ut fra nytt fraværsreglement, må denne type fravær ikke overstige 10%. I noen spesielle tilfeller som vurderes av rektor kan denne grensen økes til 15%. Det gjelder ikke ferie. Det gjelder heller ikke trafikkopplæring som kan være aktuelt i denne aldersgruppen.

Elever har rett til inntil 2 studiedager i året utenom forberedelsesdager til eksamen. Studiedager søker eleven spesielt om. I søknaden skal det være med en beskrivelse av et opplegg som er laget i samarbeid med faglærer. Skolen kan fastsette felles studiedager for elevene ved behov.

**Informasjonen fra skoleguiden:**

* Eleven har selv plikt til å holde rede på sitt eget fravær.
* En elev som har fravær i mer enn 10 % av det totale timetallet, får ikke standpunktkarakter i faget. Eleven skal ved skolestart få beskjed om hvor mange timer 10 % utgjør i hvert enkelt fag.
* Grensen kan økes til 15%, rektor vurderer dokumentasjon for utvidelsen. Dette gjøres sammen med ledelse og TO-team etter søknad fra eleven. Eksempel: spiseforstyrrelser, vanskelig livssituasjon etc
* Hvis faglærer har tilstrekkelig vurderingsgrunnlag, kan eleven likevel få halvårsvurdering med karakter eller standpunktkarakter hvis fravær over 10 % er dokumentert, og skyldes:
  + - * Helse- og velferdsgrunner
      * Arbeid som tillitsvalgt
      * Politisk arbeid
      * Hjelpearbeid
      * Lovpålagt oppmøte
      * Representasjon i arrangement på nasjonalt eller internasjonalt nivå
      * Inntil to dager til religiøse høytider for elever som er medlem av andre trossamfunn enn Den norske kirke.
* Dersom helse og velferdsgrunner kan dokumenteres, må dette leveres så raskt som mulig. Velferdsgrunner kan være sterke hendelser i livet eller i nærmeste familie, dødsfall etc. Dokumentasjon hentes fra foresatte eller nærmeste pårørende for elever som er over 18 år
* Alt fravær skal føres. Det kommer også på vitnemål eller kompetansebevis
* Hver elev må holde greie på om grensen er i ferd med å bli overskredet. Fare for å ikke bestå faget skal varsles til eleven så raskt som mulig.
* Er undervisningen vikarløs, men avtalt på forhånd og regnes som studietid føres det fravær ved manglende innlevering/tilstedeværelse.
* Er det en vikarløs time som avholdes på kort varsel, regnes det ikke som fravær.
* Ved tverrfaglige prosjekter skal elevene få informasjon om hvor mange timer som avholdes i hvert fag.
* Lærer samtaler med eleven om fare for å overskride fraværsgrensen og hvilke tiltak eleven kan gjøre.
* Alle elever har krav på vurdering underveis, selv om de ikke får sluttkarakter
* Klagerett gjelder kun for standpunktkarakter
* Alle som trekkes ut til eksamen, meldes opp før 1. mars uansett fraværsprosent.
* Elever med stort fravær kan bli hospitanter og melde seg opp som privatister. Da får de med seg undervisning og får underveisvurdering ut året.
* Ved langvarig sykefravær skal skolen søke å sette inn tiltak overfor eleven som kan gi grunnlag for å sette termin/standpunktkarakter.
* Skolen kan etter søknad stryke inntil 10 dager fravær. Fraværet må dokumenteres med legeerklæring eller annen dokumentasjon. Ved sykdom er det kun fravær fra og med 4. dagen som kan strykes.
* Sykdom ved eksamen: For at en elev skal få registrert gyldig fravær ved eksamen grunnet sykdom, må eleven ha med legeerklæring til skolen.

**For å få termin/standpunktkarakter i et fag må en elev:**

* + - * ikke ha for mye fravær
      * ha lagt fram pålagt arbeid til rett tid
      * ha vært til stede ved tilstrekkelig mange prøver i faget etter faglærers vurdering slik at eleven kan vurderes mot måloppnåelse i faget

Med vennlig hilsen

Kari Brunvatne Kleivset

Rektor